Respublikachilar AQSh Senatida ko‘pchilik o‘ringa ega bo‘ldi

AQShning Respublikachilar partiyasi vakillari Luiziana shtatida saylovlarning ikkinchi turida g‘olib bo‘lishdi va AQSh senatidagi 100 o‘rindan 52 tasini qo‘lga kiritishdi.
Noyabrda o‘tgan saylov natijalariga ko‘ra, AQSh senatida respublikachilar 51 ta, demokratlar esa 48ta o‘ringa ega bo‘lgan edilar. Luizianada esa ikkinchi tur o‘tkazilishi belgilangan edi.
Respublikachilardan Jon Kennedi 63,5 foiz ovoz olgan, demokratlardan Foster Kempbell esa 36,5 foiz ovoz olishga muvaffaq bo‘lgan.